എസി റോഡ് നിര്മാണം മന്ത്രിയുടെ നടപടി സ്വാഗതാര്ഹം: കൊടിക്കുന്നില് ചങ്ങനാശേരി: ചങ്ങനാശേരിആലപ്പുഴ റോഡു നിര്മാണത്തിലെ അശാസ്ത്രീയതയും അപാകതയും പരിഹരിക്കുമെന്ന് ഉറപ്പു നല്കിയ പൊതുമരാമത്ത് വകുപ്പ് മന്ത്രി മുഹമ്മദ് റിയാസിന്റെ നടപടിയെ കൊടിക്കുന്നില് സുരേഷ് എംപി സ്വാഗതം ചെയ്തു. എസി റോഡിലെ നിര്മാണത്തില് ആശങ്കകളും സംശയങ്ങളും മാറ്റുന്നതിനായി താന് നേരിട്ട് സന്ദര്ശിക്കുകയും ബന്ധപ്പെട്ട അധികൃതരുമായി ചര്ച്ച നടത്തുകയും ചെയ്തിരുന്നു. ചര്ച്ചയിലെ നിര്ദ്ദേശങ്ങളും റോഡ് നിര്മാണത്തില് ഉള്പ്പെടുത്തുമെന്നാണ് മന്ത്രി പ്രഖ്യാപിച്ചിട്ടുള്ളത്. എലിവേറ്റഡ് ഹൈവേയിലുള്ള സര്വീസ് റോഡിന്റെ വീതി മൂന്നു മീറ്ററില്നിന്ന് ഏഴുമീറ്ററായി വര്ധിപ്പിക്കണമെന്നും എംപി ആവശ്യപ്പെട്ടിരുന്നു. ഇത് ആറ് മീറ്ററായി വര്ധിപ്പിക്കാന് മന്ത്രി നിര്ദേശം നല്കിയത് തന്റെ ഇടപെടലുകളുടെ ഫലമാണെന്നും എംപി പറഞ്ഞു. റോഡ് നിര്മാണത്തില് ഒരു തരത്തിലുള്ള അഴിമതിയും അംഗീകരിക്കില്ലെന്നും കരാറുകാരും കെഎസ്ടിപി ഉദ്യോഗസ്ഥന്മാരും തമ്മിലുള്ള അവിശുദ്ധ ബന്ധത്തിന്റെ അടിസ്ഥാനത്തില് നിലവാരം കുറഞ്ഞ നിര്മാണവുമായി മുന്നോട്ട് പോയാല് ശക്തമായി എതിര്ക്കുമെന്ന് എംപി മുന്നറിയിപ്പ് നല്കി.